Dit gaan 'n baie goeie jaar wees | ToekomsVenster
Dit gaan 'n baie goeie jaar wees
by Jannie Pelser | Jan 10, 2018 | Blog | 0 comments
Christene het rede om met verwagting te leef. Die Here hét mos mooi dinge in gedagte ( Jer. 29:11) en wil jou daarby inskakel.
Een nuwe jaar besluit wat nog gemaak kan word is om nie God se tyd te mors nie. Dit klink sterk en grafies maar dit is presies wat ons doen as ons nie met verwagting en oortuiging lewe nie.
Die frase "Carpe Diem" som dit goed op. "Gryp die dag". Elke dag is 'n genadegawe, eenmalig, (tyd wat verby is word nie herhaal nie) en is gelaai met belofte (die Here se Woord en die feit dat Hy Immanuel God met ons is).
Die konteks waarbinne ons onsself bevind in Suid Afrika is wat iemand genoem het 'n "missions paradise". Daar is letterlik te veel geleenthede wat wag om benut te word. Niemand kan sê "ek weet nie wat om (vir die Here) te doen nie".
Uiteraard begin dit by die huis en kring uit na al die samelewingsverbande waarbinne jy elke dag ontplooi word, maar dit moet onderskei en benut word . Moenie halsoorkop by 'n ding betrokke nie. Vat 'n dag of drie, kry al die inligting, hoor watter rolspelers daar is met wie jy sou kan saamwerk (jy hoef nie die wiel spreekwoordelik weer uit te vind nie) , besluit op 'n strategie en gee die tree.